Samarqandda 1,2 kg marixuanani 43 mln so‘mga sotayotgan fuqaro qo‘lga olindi

Samarqand viloyati IIB Jinoyat qidiruv bo‘limi xodimlari tomonidan olib borilgan tezkor tadbir natijasida Urgut tumani Xujaydug mahallasida yashovchi fuqaro I.D.  43 million so‘mga 1 kilogramm 200 gramm marixuana giyohvand vositasini sotayotgan vaqtda ashyoviy dallilar bilan qo‘lga olingan. Bu haqda “Daryo” muxbiri Farhod Norbo‘tayev xabar bermoqda.

Mazkur holat yuzasidan O‘zbekiston Respublikasi Jinoyat Kodeksining 273-moddasi (Giyovandlik vositalari, ularning analoglari yoki psixotrop moddalarni o‘tkazish maqsadini ko‘zlab qonunga xilof ravishda tayyorlash, olish, saqlash va boshqa harakatlar qilish, shuningdek ularni qonunga xilof ravishda o‘tkazish) 5-qismi bilan jinoyat ishi qo‘zg‘atilib, tergov harakatlari olib borilmoqda.